Tor Einar Olaisen

Tor Einar Olaisen (født 1976) er en norsk forretningsmann og alternativ behandler. Han er mest kjent for sin deltakelse i pyramideselskapet World Games Inc. (WGI), som gikk overende i 2008. Ifølge egen profil på LinkedIn er Olaisen ekspert på blodanalyse og nettverksmarkedsføring, profesjonell foredragsholder, entreprenør og er opptatt av holistisk helsebehandling.

Bakgrunn og virke 

Som ganske ung ble Olaisen rekruttert til nettverkssalg, og han hadde suksess i å verve medlemmer til selskapet Nature's Own. Selskapet vokste raskt i begynnelsen, men opplevde politisk motgang og negativ medieoppmerskomhet, noe som førte til at størsteparten av nettverket ble oppløst. I 2003 ble Olaisen av Tønsberg forliksråd dømt til å betale Bolkesjø Hotellene  kroner etter å ha stukket av fra en regning etter et rekrutteringsmøte for Nature's Own på hotellet.

Olaisen var sentral i pyramidespillet World Games Inc. (WGI), som gikk overende i 2008, ifølge eget utsagn sløste han da bort 5,7 millioner kroner på ett år.

I 2006 var Olaisen en kort periode landsleder i Better Globe, et MLM-selskap som med forretningsmessige prinsipper, treplanting og skolebygging skulle hjelpe fattige i Afrika. Olaisen ble i 2011 omtalt i NRK knyttet til konseptet My Shopping Genie, som Lotteritilsynet mente hadde klare likhetstrekk med ulovlige pyramidespill. Olaisen har vært involvert i en rekke selskap som er blitt tvangsoppløst eller nedlagt.

Fra 2019 var Olaisen sentral i utbredelsen av konseptet Cash FX i Norge. I verving av medlemmer til Cash FX har Olaisen hevdet at de kan få en snittavkastning på fem til seks prosent per uke. Olaisen har avvist påstandene som knytter Cash FX til ulovlig pyramidespill og svindel.

Bedragerioffer 

I 2009 kom det frem at Tor Einar Olaisen var blitt lurt til å investere penger gjennom Espen Linnerud med løfte om 100 ganger avkastning. Det var strukturelle spareprodukter og valutahandel som skulle gi den skyhøye avkastningen. Det hele viste seg å være en bløff, pengene ble ikke i realiteten ikke investert, men gikk til Linneruds private forbruk. Sammen med fem bekjente tapte Olaisen 1,4 millioner kroner på investeringsbedrageriet som totalt omfattet 27 millioner. Linnerud ble idømt fem års fengsel for sin rolle i dette.

Se også 
 Tor Anders Petterøe

Referanser

Kilder 
 «Slik får Cash FX nordmenn til å satse sparepengene på valutatrading», Dagens Næringsliv, Magasinet, 5. februar 2021
 «Sløste bort 5,7 mill. på et år», Dagbladet, 18. februar 2005

Norske forretningsfolk
Personer innen multi-level marketing